Exqrch/javanese-Komodo-pixelgpt huggingface dataset:
Ing wanci punika LPC sampun dipunrembagaken langkung tebih dados gerbang komputasi GRID ing Indonesia kaliyan kerjasama global dados IndoGRID
Ing taun salajengipun, kaliyan panjurung dana saking proyek Inherent Dikti, Fasilkom UI ugi yasa mesin paralel
Manawi punika ing taun 2009, ITB ndamel kluster hibrid CPU lan GPU ingkang kawiwitan ing Indonesia kaliyan kabetahan ngantos 60 inti CPU lan 1920 inti GPU.
Segrè Emilio Gino Segrè (#ALIH) inggih punika salah satunggaling fisikawan Italia-Amérika ingkang sesarengan kaliyan Owen Chamberlain, menangaken Bebungah Nobel babagan Fisika wonten ing taun 1959 kanggé "penemuan kekalihipun wonten ing antiproton." Piyambakipun miyos wonten ing laladan Tivoli, Italia, mlebet wonten ing Universitas Roma minangka salah satunggaling mahasiswa teknik mesin
Piyambakipun lajeng pindhah dhateng fisika rikala taun 1927 lan pikantuk gelar dhoktoripun nalika taun 1928, sinau wonten dhumateng Enrico Fermi
Sabibaripun ngayahi tugas wonten ing Militer wonten ing Italia (dados Tentara Italia) nalika taun 1928 lan 1929, piyambakipun makarya sesarengan kaliyan Otto Stern wonten ing kutha Hamburg lan kaliyan Pieter Zeeman wonten ing kutha Amsterdam minangka salah satunggaling anggota saking Yayasan Rockefeller nalika taun 1930
Emilio Segrè dipuntunjuk minangka lektor fisika wonten ing Universitas Roma nalika taun 1932 lan njabat dumugi taun 1936
Antawis taun 1936 dumugi taun 1938 piyambakipun minangka Direktur Laboratorium Fisika wonten ing Universitas Palermo
Sabibaripun ngunjungi dhateng Laboratorium Radiasi Berkeley Ernest Lawrence, piyambakipun dipunkirimi satunggal potong molibdenum saking deflektor siklotron laboratorium nalika taun 1937 ingkang dipuncaraken wujud radioaktivitas
Sabibaripun analisis kimia lan teoretis ingkang ngatos-atos, Emilio Segrè saged mbuktikaken bilih sapérangan radiasi saweg dipunwedalaken unsur kimia ingkang sadéréngipun boten dipunkenal, technetium ingkang dipunparingi, lan minangka unsur kimia ingkang dipunmanunggalaken kanthi damelan ingkang boten kadadosan wonten ing alam
Sadangunipun Emilio Segrè ngawontenaken satunggaling kunjungan mangsa panas wonten ing laladan California rikala taun 1938, papréntahan fasis Benitto Mussolini ngesahaken hukum antisemit ingkang ngalangi tiyang-tiyang yahudi saking kalungguhan universitas
Minangka salah satunggaling Yahudi, Emilio Segrè wekdal punika dipundamel bingung
Wontwn ing Laboratorium Radiasi Berkeley, Lawrence nawakaken pedamelan minangka Asisten Riset (kalungguhan ingkang lumayan andhap kanggé salah satunggaling tiyang ingkang sampun saged manggihaken sawijining unsur) kanggéé bayaran $300 satunggal wulan
Kados pundi kémawon, wonten ing élinganipun Emilio Segrè, nalika Lawrence mireng bilih Emilio Segrè kanthi resmi kajebak wonten ing California, piyambakipun mandhapekan bayaranipun dumugi $116 satunggal wulan (ingkang kathah tiyang, kalebet Segrè, ningali punika minangka salah satunggaling eksploitasi kaanan)
Segrè ugi manggihaken pakaryan minangka penceramah wonten ing jurusan fisika ing Universitas California, Berkeley
Sadangunipun wonten ing Berkeley, piyambakipun mbiyantu manggihaken unsur astatin lan isotop plutonium-239 (ingkang salajengipun dipun-ginakaken kanggé damel bom atom ingkang dipun-ginakaken kanggé ngrisak kutha Nagasaki, Jepang)
Saking taun 1943 dumugi taun 1946, piyambakipun kerja wonten ing Laboratorium Nasional Los Alamos minangka pamimpin kelompok kanggé Proyek Manhattan
Piyambakipun dipunnaturalisasikaken minangka warga nagara Amérikah Sarékat nalika taun 1944
Nalika wangsul malih dhateng Berkeley wonten ing taun 1946, piyambakipun lajeng dados guru besar fisika, njabat dumugi ing taun 1972
Nalika taun 1974, piyambakipun wangsul malih dhateng Universitas Roma minangka guru besar fisika nuklir
Emilio Segrè ugi aktif minangka photographer, lan mendhet kathah photo ingkang ndokuméntasikaken prastawa lan tokoh wonten ing sajarah ngèlmu kawruh modern
Institut Fisika Amérika maringi nama arsip photographi sajarah fisikaipun saperlu maringi pakurmatan
Emilio Segrè tilar donya nalika yuswanipun ngancik angka 84 taun amargi serangan jantung.
Umar Junus Umar Junus inggih punika salah satunggaling sastrawan Indonésia ingkang miyos wonten ing Silungkang, Sumatera Barat ing tanggal 2 Mèi 1934, yuswanipun 76 taun
Umar Junus séda ing dinten Senin, 8 Maret 2010 jam 9.15 wekdal Kuala Lumpur
Ing pungkasaning gesangipun, piyambakipun dumunung ing dalemipun ingkang mapan wonten ing Petaling Jaya
Umar Junus langkung asring dados kritikus ing babagan sastra Indonesia
Piyambakipun lulus lan pikantuk ijazah sarjana sastra saking Universitas Indonesia, Jakarta ing taun 1959
Salajengipun, piyambakipun nerasaken sekolah ngantos pikatuk ijazah Dotor Falsafah saking Universitas Malaya ing taun 1983
Piyambakipun ugi dados salah satunggaling bekas pensyarah Universiti Malaya
Sesarengan kaliyan HB Jassin, Umar Junus inggih salah satunggaling kritikus sastra Indonesi ingkang sanget produktip
Wonten ing dunya nyerat esai saha kritik, Umar Junus kathah nyerat ing basa Melayu lan ugi sampun naté nyerat karya ilmiah ing basa Inggris kanggé jurnal ing manca nagari
Umar Junus sepisanan remen nyerat ing babagan sastra inggih ing taun 1953
Umar Junus séda ing Pusat Perubatan Universiti Malaya (University Malaya Medical Centre) ing dinten Senin, 8 Maret 2010 jam 9.15 wekdal Kuala Lumpur amargi kénging sesek napas ingkang dipunjalari saking penyakitipun "myasthenia gravis" ingkang sampun njangkiti badanipun wiwit taun 1997
Myasthenia Gravis, lelara ingkang wonten ing badanipun Umar Junus, inggih punika salah satunggaling kelainan immun bawaan ingkang kawontenanipun radi arang wonten
Titikanipun ingkang khas saking lelara punika inggih kanthi wontenipun otot-otot rangka ingkang lemes kanthi dipunsarengi raos nyeri nalika otot-ototipun dipundamel gerak
Layonipun dipunsarekakaken wonten ing Kota Damansara, udakawis jam 3 sonten, dinten Selasa, 9 Maret 2010
Almarhum nilar satunggal garwa inggih punika, Farina Salaha ingkang yuswanipun 69 taun, lan tigang putra, saha pitung wayahipun
Putrinipun ingkang putri gadhah nama Revina ingkang yuswanipun 47 tau
Buku-bukunipun Umar Junus inggih kalebet ing karya-karya kados ta: Perkembangan Puisi Melayu Moden; Sosiologi Sastera; Persoalan Téyori dan Metode lan antologi eseinya dalam Catatan Si Malin Kundang.
Umbu Landu Paranggi Umbu Landu Paranggi inggih punika salah satunggaling sastrawan ing Indonésia ingkang miyos wonten ing Kananggar, Paberiwai, Sumba Timur, Nusa Tenggara Timur, tanggal 10 Agustus 1943
Umbu Landu Parangi sampun naté ngrampungaken pendhidhikan formalipun, tingkat SD lan SMP, ing laladanipun, ing Sumba
Sasampunipun lulus saking SMP, lajeng piyambakipun nerasaken sekolah ing tingkat SMA ing SMA Bopkri 1 Yogyakarta
Sabibaripun lulus SMA, Umbu Landu nerasaken kuliah wonten ing Fakultas Ilmu Sosial dan Imu Pulitik Universitas Gadjah Mada, nanging kaliyan piyambakipun dipunsengaja boten dipunrampungaken
Lan piyambakipun mutusaken kanggé kuliah wonten ing Jurusan Sosiologi Universitas Janabadra
Wiwit taun 1950-nan, Umbu sampun remen nyerat puisi saha esai
Nalika piyambkipun sekolah ing SMA Bopkri punika, karemenanipun kanggé nyerat sepisanan tuwuh lan sansaya ngrembaka
Ing sekolah SMA punika ugi, Umbu manggihaken satunggaling guru ingkang paring pangaribawa ing dalan pagesanganipun
Ing saben wonten pasinaon saking guru kasebat, Umbu kanthi meneng-meneng nyerat puisi
Wiwit wekdal punika Umbu sregep nyerat puisi ingkang salajengipun puisi-puisinipun kapacak wonten ing sadhengah koran
Ing taun 1968, ing Yogyakarta, Umbu Landu sesarengan kaliyan penyair sanèsipun kados ta Suwarna Pragolapati, Imam Budi Santosa, saha Teguh Ranusastra Asmara ngedekaken lan dados pengasuh golongan "Persada Studi Klub" (PSK)
Saking komunitas sastra punika ingkang salajengipun ngalairaken kathah sastrawan ageng, kados ta Emha Ainun Nadjib, Korrie Layun Rampan, Linus Suryadi AG, Yudistira Adi Nugraha, lan sanès-sanèsipun
umbu ugi sampun naté dados redaktur kabudayan "Pelopor Yogya" ing taun 1966-1975
Umbu asring dipunsebat dados Présidhèn Malioboro
Umbu ingkang sapunika dumunung ing Bali wiwit taun 1979 punika lajeng ugi dados redaktur harian Bali Post, ing Denpasar, Bali
Ing Bali, ing jaman wekdal taun 1980-nan saha taun 1990-nan, Umbu merang puisi-puisi ingkang saged kapacak wonten ing ruang sastra dados sekawan kelas, inggih punika: kelas ""Pawa" kanggé para mudha ingkang nembé gladhi nyerat puisi, kelas "Kompetisi" inggih kanggé para pujangga ingkang sampun sregep lan kanthi tumemen asring ngirim puisi ing gawangipun lan karyanipun sampun siyap dipunadu kaliyan pujangga sanèsipun ing kelasipun, kelas "Kompro"
pujangga sanèsipun ing kelasipun, kelas "Kompro" utawi "Kompetisi promosi" inggih kanggé para pujangga ingkang sampun lolos saking kathah babak kompetisi lan sampun siyap dipuntandhingaken kaliyan pujangga sanèsipun ing njawi kandhangipun, lan kelas "Posbua" utawi "Pos Budaya" kanggé para pujangga ingkang dipunanggep sampun ahli kanggé damel puisi katitik saking basa seratanipun ingkang sampun tingkat inggil
Sajak-sajakipun sampun naté kapadak wonten ing Mimbar Indonesia, Gadjah Mada, Basis, Gema Mahasiswa, Mahasiswa Indonesia, Pelopor Jogja, Angkatan Bersenjata, lan Horison
Kajawi punika, karyanipun ugi sampun kapacak wonten ing buku kempalan puisi sesarengan kados ta "Tonggak" ingkang dados editor inggih punika Linus Suryadi AG, "Bonsai's Morning", saha "Teh Ginseng"".
Wisran Hadi Wisran Hadi inggih punika salah satunggaling sastrawan Indonésia ingkang miyos wonten ing Kutha Padang, Sumatera Barat ing tanggal 27 Juli 1945 lan séda ing tanggal 28 Juni 2011
Wisran Hadi ngrampungaken sekolah SD, SMP, saha SMA wonten ing Padang
Wisran Hadi inggih punika lulusan saking Akademi Seni Rupa Indonésia ingkang sapunika dados Institut Seni Indonésia Yogyakarta
kalih welas naskah dramanipun sampun naté menang sayembara Penulisan Naskah Sandiwara Indonésia ingkang dipunadani déning Dewan Kesenian Jakarta (DKJ) saking taun 1976 ngantos taun 1998
Piyambakipun ugi sampun naté ndhèrèk International Writing Program ing Iowa University, Iowa, Amérikah Sarékat, ing taun 1977 lan naté ndhèrèk observasi teater modern Amérika ing taun 1978 lan teater Jepang ing tan 1987
Piyambakipun ugi sampun naté pikantuk Bebungah Sastra ing taun 1991 saking Pusat Pengembangan Basa Depdikbud amargi karya buku dramanipun "Jalan Lurus" dipundadosaken buku drama ingkang saé piyambak ing pertemuan sastrawan Nusantara ing taun 1997
Tuladha asiling KArya Wisran Hadi kados ta makaten
Tamu (novèl) dipunterbitaken déning saking PT Pustaka Utama Grafiti lan pikantuk penghargaan Buku Utama saking IKAPI lan Dept
P lan K Jakarta
Saderengipun dipunterbitaken déning kanthi bersambung wonten ing Harian Umum Republika Jakarta
Imam (novèl) dipunterbitaken déning saking Pustaka Firdaus, Jakarta
saderengipun kanthi wujud cerbung sampun dipunterbitaken déning Harian Umum Republika Jakarta
Orang-orang Blanti (novèl) dipunterbitaken déning saking Penerbit Citra Budaya, Palang
Negeri Perempuan (novèl) juga dipunterbitaken déning saking Pustaka Firdaus Jakarta
Saking Tanah Tepi (kisah perjalanan Haji) dipunterbitaken déning saking Balai Pustaka Jakarta
Sebelumnya kanthi bersambung telah dipunterbitaken déning Harian Singgalang Palang
Pelarian (novèl) dipunterbitaken déning kanthi bersambung wonten ing Harian Republika, Jakarta
Daun-daun Mahoni Gugur Lagi (kempalan 22 buah carkak) dipunterbitaken déning saking Penerbit Fajar Bakti Sdn
Guru Berkepala Tiga (kempalan 22 buah carkak) dipunterbitaken déning saking Balai Pustaka Jakarta
Puti Bungsu-Wanita Terakhir (drama) dipunterbitaken déning saking Pustaka Jaya lan Balai Pustaka Jakarta lan kalebu wonten ing Antologi Drama Indonésia Jilid IV dipunterbitaken déning Yayasan Lontar Jakarta
Anggun Nan Tongga (drama) dipunterbitaken déning Balai Pustaka, Jakarta sampai cetakan VI
Jalan Lurus (drama) dipunterbitaken déning PT Angkasa Bandung
Pikantuk Bebungah Sastra 1991 saking Pusat Pengembangan Basa, Dept
Buku tersebut juga pikantuk bebungah dados buku drama terbaik wonten ing Pertemuan Sastrawan Nusantara 1997
Empat Sandiwara Orang Melayu (kempalan naskah drama) dipunterbitaken déning PT Angkasa Bandung.
Pikantuk bebungah dados buku drama Indonésia terbaik saking Departemen Pendidikan lan Kebudayaan 2000 lan dipilih ugi menjadi buku bacaan pelajar
Empat Lakon Perang Paderi (Kempalan naskah drama tentang Perang Paderi) dipunterbitaken déning saking Angkasa Bandung, wonten ing taun 2002 difilmkan saking TVRI Pusat kanthi judhul Perang Paderi
Roh lan Nyonya-nyonya (naskah pemenang naskah sayembara DKJ 2004), dipunterbitaken déning wonten ing Kempalan Drama Sobrat dipunterbitaken déning Grasindo Jakarta
Pembisik dipunterbitaken déning wonten ing kempalan carkak terbaik harian Republika, Jakarta
Wayang Palang (drama) dipuntontonaken di Palang lan TIM Jakarta Juli 2006 Generasi Ketujuh (novèl) dipunterbitaken déning kanthi bersambung wonten ing Harian Umum Palang Ekspres wiwit Mèi sampai September 2007
Biografi Haji Amran, Pendiri Yayasan Pendidikan Baiturrahmah, dipunterbitaken déning Yayasan Pendidikan Baiturrahmah, 2007
Wisran Hadi inggih salah satunggaling seniman lan ugi budayawan ingkang pikantuk penghargaan saking Kementerian Kebudayaan dan Pariwisata Indonésia lan sapérangan penghargaan saking manca nagari, kados ta saking Thailand
Panulis prosa ingkang gadhah getih Minang punika inggih salah satunggaling pujangga ingkang konsisten kanggé tetep makarya ngantos piyambakipun séda
Wisran sampun naté nyerat kempalan naskah drama kanthi irah-irahan "Empat Orang Melayu" ingkang ngewrat sekawan naskah drama, inggih punika ”Senandung Ujung”, ”Dara Jingga”, ”Gading Cempaka”, lan ”Cindua Mato” (yingkang dadosaken piyambakipun pikantuk penghargaan Ssaking south East Asia (SEA) Write Award 2000
Novelipun ingkang sampun naté dipundamel buku ing antawisipun kanthi irah-irahan "Tamu", "Imam", "Empat Sandiwara Orang Melayu", lan "Simpang"
Cerpen-cerpenipun asring dipunwedalaken ing médhia cithak saha dipunterbitaken déning penerbit saking Malaysia ingkang irah-irahanipun "Daun-daun Mahoni Gugur Lagi"
Tahun 1991 lan taun 2000, pikantuk penghargaan dados Sastrawan Terbaik Indonésia saking Departemen Pendidikan lan Kebudayaan Republik Indonesia Tahun 2000 pikantuk penghargaan South East Asia (SEA) Write Award Tahun 2003 pikantuk Anugerah Seni saking Pamaréntah Indonésia Penghargaan saking Pamaréntah Kota Palang (1976 lan 2005) dados seniman telalan lan budayawan Indonésia Penghargaan Seni Budaya 2009 saking Présidhèn RI kategori maestro seni budaya Indonésia
Maria Goeppert-Mayer Maria Goeppert-Mayer (#ALIH) inggih punika salah satunggaling fisikawan Amérika Sarékat–Jerman
Piyambakipun minanga namung satunggalipun putra saking Friedrich Goeppert lan garwanipun, Maria Wolff
Saking sisih bapakipun, piyambakpun minangka keturunan langsung ingkang angka 7 saking guru besar universitas
Nalika taun 1910 bapakipun njabat dados profesor ngèlmu keséhatan anak-anak wonten ing Göttingen ing pundi MAria nelasaken sapérangan ageng gesangipun dumugi palakrama
Piyambakipun ndhérék sekolah privat lan umum wnten ing Göttingen lan pikantuk guru ingkang saé sanget
Éwadéné boten baté dipunrembag, nanging dipunanggep pesthi déning tiyang sepuhipun kados déning piyambakipun bilih Maria badhé nglajengaken dhateng perguruan tinggi
Nanging, wekdal punika boten prakawis ingkang biyasa manawi laré putri ingkang nindakaken
Wonten ing Göttingen namung wonten satunggal sekolah ingkang dipunsengkuyung saperlu nyiapaken para kenya saperlu "abitur", ujian mlebet universitas
Sekolah punika tutup sadangunipun inflasi, nanging ara-araipun terus maringi pitedah dhateng muridipun
Maria Goeppert pungkasanipun mendhet ujian abitur wonten ing kutha Hannover, nalika taun 1924, dipunuji déning guru ingkang boten naté kapanggih sadéréngipun wonten ing gesangipun
Wonten ing mangsa semi 1924 piyambakipun ndhérék pendidikan wonten ing Universitas Göttingen, kanthi ancas saperlu dados matematikawati
Nanging piyambakipun lajeng sadhar bilih piyambakipun langkung remen kaliyan fisika
Kajawi 1 wekdal ingkang dipuntelasaken wonten ing Cambridge, Inggris, kaliyan sinau basa Inggris, karier perguruan tingginipun langkung kathah wonten ing Göttingen
Piyambakipun pikantuk pambiyantu ingkang kathah sanget saking Max Born, kanggé bimbinganipun ingkang langkung saé saking pendidikan ilmiahnya
Piyambakipun mendhey gelar dhoktor nalika taun 1930 wonten ing babagan fisika teoretis
Wonten 3 pratélan pamenang bebungah nobel wonten ing komite dhoktoral, Born, Franck, lan Windaus
Sawetawis wekdal sadéréngipun kapanggih kaliyan Joseph Edward Mayer, anggota Rockefeller Amérika ingkang makarya kaliyan James Franck
Nalika taun 1930, kekalih punika palakrama lan tindak dhateng Universitas Johns Hopkins wonten ing Baltimore
Wekdal punika minangka masa depresi, lan boten wonten universitas ingkang mikir kanggé pados pagawé garwa profesor
Nanging Maria tetep makarya, namung kanggé remenanipun wonten ing babagan berfisika
Herzfeld mendhet kawigatosanipun Maria anggénipun makarya, lan wonten ing sangandhapipun prabawa lab ugi saking garwanipun, kanthi alon piyambakipun saged ngrembaka dados fisikawan kimia
Piyambakipun nyerat kathah karya kaliyan Herzfeld lan garwanipun, lan wiwit makarya babagan warna molekul organik
Nalika taun 1939, lajeng pindhah dhateng Universitas Columbia
Goeppert Mayer ngajar satunggal taun wonten ing Sarah Lawrence College, nanging piyambakipun langkung kathah wonten ing Laboratorium S
M., babagan pamisahan isotop uranium, kaliyan Harold Urey minangka direktur
Urey biyasa boten maringi tugas wonten ing jalur utama riset laboratorium, nanging wonten ing prakawis sisih, kados ta ngamati kamungkinan pamisahan isotop kaliyan reaksi fotokimia
amat sabar dan suka menolong.
Nalika taun 1948 piyambakipun wiwit makarya babagan bilangan ajaib, nanging punika mndhet taun-taun sanèsipun saperlu manggihaken andharanipun, lan sawatawis taun saperlu mecahaken akibatipun
Kasunyatan bilih Haxel, Jensen lan Suess, ingkang déréng naté kapanggih, maringi andharan ingkang sami saperlu ngyakinaken bilih punika leres
Piyambakipun kapanggih kaliyan Johannes Hans Jensen nalia taun 1950
Nalika taun 1960, Maria dugi ing La Jolla ing pundi piyambakipun minangka guru besar fisika
Maria Goeppert Mayer minangka anggota Akademi Sains Nasional lan anggota pengurus serat-serat wonten ing Akademie der Wissenschaften ing Heidelberg
Nalika taun 1963, Maria Goeppert-Mayer dipunanugrahi Bebungah Nobel Fisika kaliyan Johannes Hans Daniel Jensen saking penemuanipun ingkang gegayutan kaliyan struktur kulit nuklir
Sesarengan kaliyan kekalih punika, Eugene Paul Wigner ugi pikantuk Penghargaan Nobel babagan Fisika saking sumbanganipun babagan téyori nukleus atom lan unsur dhasar, mliginipun lumantar penemuan lan penerapan asas simetris fundamental
Maria Goeppert-Mayer tilar donya tanggal 20 Fèbruari 1972.
Pyotr Kapitsa Pyotr Leonidovich Kapitsa (Ruslan: Пётр Леонидович Капица; Kronstadt, 9 Juli 1894 - 8 April 1984) inggih punika salah satunggaling fisikawan Uni Soviet
Saking taun 1923 dumugi taun 1926, Kapitsa dados Mahasiswa Clerk Maxwell wonten ing Cambridge University, lajeng dados Dirèktur Asistèn Riset Magnètik wonten ing Laboratorium Cavendish (1924-1932)
Wiwit taun 1930 dumugi taun 1934, Kapitsa ugi dados Profésor Riset Messel Royal Society lan Dirèktur Laboratorium Mond Royal Society
Piyambakipun makarya wonten ing Cambridge langkung saking 10 taun lan lajeng nglajengaken kunjungan profési dhateng Uni Soviet nalika taun 1934, lan boten dipunkeparengaken malih wangsul dhateng Cambridge
Ernest Rutherford, ingkang Kapitsa sampun kerja sesarengan kaliyan piyambakipun wonten ing Cambridge, nyadé piranti laboratorium Kapitsa
Pamaréntah Soviet lajeng nyuwun dhateng Kapitsa mbentuk Institut kanggé prakawis Fisika kaliyan pirantinipun
Kapitsa pungkasanipun dipunsingkiraken saking perananipun minangka Kepala Institut ingkang dipundhirikaken, amargi penolakanipun ndhèrèk wonten ing proyek Bom Hidrogen Soviet
Sadangunipun PD II, piyambakipun mandégani Departemèn Industri Oksigèn
Piyambakipun manggihaken superfluiditas kaliyan sapérangan sumbangan saking John F
Allen lan Don Misener nalika taun 1937
Kapitsa menangaken Penghargaan Nobel babagan Fisika nalika taun 1978 kanggé karyanipun wonten ing babagan fisika temperatur andhap
Piyambakipun pikantuk penghargaan punika sesarengan kaliyan Arno Allan Penzias lan Robert Woodrow Wilson (ingkang menangaken Bebungah Nobel kanggé babagan ingkang boten wonten gegayutanipun).
Nicolaas Bloembergen Nicolaas Bloembergen (#ALIH) inggih punika salah satunggaling fisikawan Amérika Sarékat
saking Universitas Leiden lan Harvard nalika taun 1948
Bloembergen ninggalaken Walanda nalika taun 1945 saperlu nglajengaken studi ing Universitas Harvard
6 minggu sadéréngipun, profesor ing mrika Edward Purcell (sesarengan kaliyan mahasiswanipun Torrey lan Pound) manggihaken resonansi magnetik nuklir utawi RMN
Bloembergen dipundhawuhi saperlu ngembangaken mesin RMN ingkang kapisanan
Sadangunipun wonten ing Harvard piyambakipun "berinteraksi" kaliyan Julian Schwinger, John Hasbrouck van Vleck lan Kemble
Tesisipun "Nuclear Magnetic Relaxation" dipunajukaken wonten ing Leiden (ing pundi piyambakipun lulus kriteria kualifikasi) lan Harvard
Sabibaripun panunjukkan pascadoktoral ingkang dipunsinged kaliyan C
Gorter wonten ing Walanda, piyambakipun kagabung dhateng Harvard lan dipunangkat minangka staf mudha Society of Fellows wonten ing taun 1949 lan lektor kepala nalika taun 1951
Nalika taun 1958, piyambakipun dipunnaturalisasikaken dados warga nagara Amérika Sarékat
Piyambakipun dipunanugerhi Medali Lorentz nalika taun 1978
Nicolaas Bloembergen pikantuk Penghargaan Nobel babagan Fisika 1981 sesarengan kaliyan Arthur Schawlow lan Kai Siegbahn kanggé karyanipun wonten ing spektroskopi laser
Bloembergen lan Schawlow ngamati sipat bahan ingkang boten kalacak tanpa laser
Wiwitan, piyambakipun sampun modifikasi maser Charles Townes
Bloembergen dados staf wonten ing Universitas Arizona
Bloembergen asalipun saking pohon garis akademik Joseph John Thomson, ndhérékaken jejak langkah pamenang Bebungah Nobel sanèsipun ingkang dipunwiwiti déning John William Strutt Rayleigh (Nobel Fisika 1904) lan Josph John Thomson (Nobel Fisika 1906), lan kalajengaken kaliyan Ernest Rutherford (Nobel Kimia 1908), Owen Richardson (Nobel Fisika, 1918) lan pungkasanipun penasihat Bloembergen, Edward M
Purcell (Nobel Fisika 1952)
Bloembergen inggih punika salah satunggaling anggota Dewan Sponsor Bulletin of the Atomic Scientists
Tokoh ingkang gadhah prabawa sanèsipun inggih punika John Van Vleck (Nobel Fisika 1977) lan Percy Bridgman (Nobel Fisika 1946).
Martin Lewis Perl Martin Lewis Perl (#ALIH) inggih punika salah satunggaling fisikawan asal Amérika Sarékat
Piyambakipun nglampahi pendidikan wonten ing Institut Politeknik Brooklyn, sapunika Universitas Politeknik, lan wiwit sinau kaahlian teknik kimia
Pendidikanipun mandheg akibat wiwitipun PD II
Perl kagabung kaliyan United States Merchant Marine
Sabibaripun perang, piyambakipun wangsul malih dhateng Polytechnic Institute lan pikantuk gelar sarjana mudha wonten ing Kaahlian Teknik Kimia nalika taun 1948
Sasampunipun lulus, piyambakipun dados anggota Perusahaan Listrik Umum, makarya minangka Insinyur Kimia wonten ing Divisi Lampu Elektron
Nalika taun 1950, piyambakipun mlebet program dhoktor fisika wonten ing Universitas Columbia
Sabibaripun pikantuk gelar Ph.D
nalika taun 1955, piyambakupun dipuntawani pakaryan saking Jurusan Fisika Yale, Universitas Illinois, lan Universitas Michigan
Pungkasanipun, Perl nampi tawaran saking Michigan
Perl sampun dados staf pengajar wonten ing Stanford Linear Accelerator Center SLAC wiwit taun 1963
Nalika taun 1995, Perl menangaken Bebungah Nobel babagan Fisika, kaliyan Fredrick Reines, saking penemuan babagan tauon
Piyambakipun minangka anggota saking Akademi Ilmu Pengetahuan Nasional lan anggota American Physical Society (APS)
Pangumuman pawartos punika sakinng Akademi Ilmu Pengetahuan Karajan Swèdhen ingkang ndeskripsikaken karya Perl: Umat manungsa pados papanipun wonten ing alam
Piyambakipun ngupaya manggihaken wangsulan saking pitakénan filsafat lan fisika ingkang sami
Papan manungsa, alam semesta, kacipta saking Big Bang